Šiauduvos I tvenkinys
55°34′28″ š. pl. 22°14′31″ r. ilg.﻿ / ﻿55.57444°š. pl. 22.24194°r. ilg.﻿ / 55.57444; 22.24194 Šiauduvos I tvenkinys – tvenkinys Lietuvoje, Šilalės rajone, 5 km į pietus nuo Laukuvos, Šiauduvos gyvenvietės rytinėje dalyje. Sudarytas užtvenkus bevardį upelį (Yžnės intakas, Akmenos upės baseinas) 0,13 km nuo jo žiočių. Tvenkinio ilgis iš pietų į šiaurę – 0,45 km, plotis – iki 0,14 km. Yra 6 a sala. Altitudė 159,6 m. Vakarinis ir pietrytinis krantai aukštoki. Tai vienas iš 5 Šiauduvos tvenkinių kaskados. Priešsroviui iškart telkšo 0,49 ha tvenkinys, dar aukščiau - Šiauduvos II tvenkinys, pasroviui – 1,26 ha tvenkinys. Rytinėje tvenkinio pakrantėje stūkso Padievyčio miškas, pietine pakrante eina kelias Nr.4115 (Šiauduva - Rudiškė - Laukdvariai).